**PODMIENKY ÚČASTI**

1. **Osobné postavenie**

Verejného obstarávania sa môže zúčastniť hospodársky subjekt, ktorý spĺňa
taxatívne určené podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“).
Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona, dokladmi podľa § 32 ods. 2, resp. podľa ods. 3 zákona.

Podľa § 32 ods. 1 písm. e) zákona musí uchádzač preukázať, že je oprávnený uskutočňovať stavebné práce, ktoré zodpovedajú predmetu zákazky.

Súčasne sa požaduje trestná bezúhonnosť právnickej osoby, podľa zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov.

Upozornenie!

Od 01.12.2019 bola rozšírená podmienka účasti podľa §32 ods. 1 písm. c) zákona nasledovne: „***nemá evidované******daňové nedoplatky*** *voči daňovému úradu a****colnému úradu*** *podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu*“. Táto podmienka účasti sa preukazuje doloženým potvrdením príslušného daňového úradu **a miestne príslušného colného úradu nie starším ako 3 mesiace**.

V zmysle uvedeného uchádzač, ktorý preukazuje splnenie podmienok účasti zápisom do Zoznamu hospodárskych subjektov môže splnenie podmienky účasti, že nemá nedoplatky voči colnému úradu preukázať:

* predložením potvrdenia miestne príslušného colného úradu nie starším ako 3 mesiace alebo
* zabezpečením aktualizácie v Zozname hospodárskych subjektov, v ktorom bude zapísané doplnené potvrdenie miestne príslušného colného úradu že nemá evidované nedoplatky voči colnému úradu.

Uchádzač môže predbežne nahradiť doklady na preukázanie splnenia podmienok účasti vo verejnom obstarávaní podľa § 32 zákona jednotným európskym dokumentom podľa § 39 zákona alebo čestných vyhlásení podľa § 114 ods. 1 zákona.

Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona.

Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne.
Splnenie podmienky účasti podľa § 32 ods.1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Verejný obstarávateľ v súlade s § 32 ods. 3 zákona uvádza, že z dôvodu oprávnenia použitia údajov z informačných systémov verejné správy, uchádzač so sídlom alebo miestom podnikania v Slovenskej republike, ktorý nie je zapísaný v zozname hospodárskych subjektov a ktorého údaje sú vedené v informačných systémoch verejnej správy Slovenskej republiky, nie je povinný verejnému obstarávateľovi predkladať doklady:

- výpis z registra trestov uchádzača, všetkých osôb, ktoré sú štatutárnym orgánom, členom štatutárneho orgánu, členom dozorného orgánu alebo prokuristom uchádzača v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- výpis z Obchodného registra Slovenskej republiky; výpis zo Živnostenského registra Slovenskej republiky, resp. iný doklad podľa § 32 ods. 1 písm. e) a ods. 2 písm. e) zákona, pokiaľ je uchádzač zapísaný v Registri právnických osôb a podnikateľov.

 Upozornenie!

 Uchádzač so sídlom/miestom podnikania v Slovenskej republike, ktorý nie je zapísaný v Zozname hospodárskych subjektov, ktorý nepredloží výpis z registra trestov (nie starší ako tri mesiace podľa § 32 ods. 1 písm. a) a 2 písm. a) zákona) a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu/ov z registra trestov jeho štatutárneho orgánu, člena štatutárneho orgánu, člena dozorného orgánu, prokurista nasledovné údaje:

1. meno, priezvisko, rodné priezvisko, pôvodné meno alebo priezvisko, ak došlo k zmene mena alebo  zmene priezviska, prípadne prezývku osoby, ktorej sa žiadosť týka,

2.  dátum narodenia, rodné číslo, miesto a okres narodenia, adresu trvalého pobytu a u osoby narodenej v cudzine aj štát narodenia,

3.   štátne občianstvo,

4.   pohlavie,

5.   meno, priezvisko a rodné priezvisko rodičov.

1. **Technická a odborná spôsobilosť**

Podmienky účasti vo verejnom obstarávaní podľa § 34 zákona týkajúce sa technickej alebo odbornej spôsobilosti:

2.1 § 34 ods. 1 písm. b) zákona

* 1. § 34 ods. 1 písm. g) zákona

**Minimálna požadovaná úroveň štandardov**

**2.1 § 34 ods. 1 písm. b) zákona**

Verejný obstarávateľ požaduje predložiť zoznam stavebných prác uskutočnených za predchádzajúcich 5 rokov od vyhlásenia verejného obstarávania vo Vestníku verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1. bol verejný obstarávateľ alebo obstarávateľ podľa tohto zákona, dokladom je referencia,

2. bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Minimálna požadovaná úroveň štandardov:

Vyššie uvedeným spôsobom uchádzač preukáže uskutočnenie minimálne jednej stavebnej práce alebo viacerých stavebných prác rovnakého alebo obdobného charakteru ako je predmet tejto zákazky v minimálnej kumulovanej investičnej hodnote 2 990 000,00 EUR bez DPH, súčasťou ktorej/ktorých boli aj skeletové železobetónové konštrukcie a oceľové konštrukcie.

Ak sa realizácia stavebnej práce v zozname viaže na dlhšie obdobie ako sa požaduje, uchádzač uvedie aj alikvotné údaje zrealizovanej stavebnej práce za prislúchajúce rozhodné obdobie.

Zo zoznamu stavebných prác, súčasťou ktorého budú referencie alebo ekvivalentné doklady, predložené uchádzačom, musia vyplývať vyššie uvedené požiadavky, a to tak po formálnej ako aj obsahovej stránke.

* 1. **§ 34 ods. 1 písm. g) zákona**

Uchádzač preukáže splnenie podmienky účasti týkajúcej sa technickej alebo odbornej spôsobilosti podľa § 34 ods. 1 písm. g) zákona údajmi o vzdelaní a odbornej praxi alebo o odbornej kvalifikácii osoby určenej na plnenie zmluvy.

Uchádzač preukáže odbornú spôsobilosť kľúčového odborníka predložením:

- profesijného životopisu/ekvivalentného dokladu kľúčového odborníka, s nasledovným min. obsahom: história zamestnania/odbornej praxe/odborných skúseností kľúčového odborníka vo vzťahu k predmetu zákazky (zamestnávateľ/odberateľ, trvanie pracovného pomeru/trvanie odbornej praxe / rok a mesiac od – do/, pozícia, ktorú kľúčový odborníka zastával),

- certifikátu/licencie/osvedčenia požadovaného/ých v minimálnych požiadavkách na kľúčového odborníka,

 - zoznamu projektov (zoznam projektov môže byť aj súčasťou profesijného životopisu, resp. môže ísť aj o iný ekvivalentný doklad), na ktorých sa podieľal kľúčový odborník, s nasledovným min. obsahom:

- meno a priezvisko kľúčového odborníka,

 - názov projektu – stavby, resp. stavebných prác/predmetu plnenia,

- názov a popis projektu – stavby, resp. stavebných prác/predmetu plnenia,

- doba realizácie projektu – stavby, resp. stavebných prác/predmetu plnenia, t.j. od do (mesiac, rok),

- účasť kľúčového odborníka na realizácii projektu – stavby, resp. stavebných prácach/predmete plnenia, t.j. od do (mesiac, rok)

- názov zastávanej funkcie/pozície na projekte – stavbe, resp. stavebných prácach/predmete plnenia,

- názov a sídlo objednávateľa (odberateľ/zamestnávateľ),

- meno a priezvisko aspoň jednej kontaktnej osoby a číslo telefónu a emailový kontakt odberateľa/zamestnávateľa, kde si bude môcť verejný obstarávateľ overiť informácie.

- podpis kľúčového odborníka.

Uchádzač môže použiť jednu fyzickú osobu na preukázanie splnenia požadovaných podmienok účasti na pozícii požadovaného kľúčového odborníka.

Uchádzač vyššie uvedeným spôsobom preukáže splnenie nasledovných minimálnych požiadaviek týkajúcich sa **Kľúčového odborníka – stavbyvedúci**

- minimálne 3 roky odborných skúseností v oblasti riadenia stavebných prác s odborným zameraním zodpovedajúcim predmetu zákazky; túto podmienku účasti uchádzač preukáže profesijným životopisom alebo ekvivalentným dokladom,

- minimálne 2 praktické skúsenosti s riadením stavebných prác s odborným zameraním zodpovedajúcim predmetu zákazky v pozícii stavbyvedúceho; túto podmienku účasti uchádzač preukáže zoznamom projektov alebo ekvivalentným dokladom,

- fotokópia platného osvedčenia na výkon stavbyvedúceho s odborným zameraním zodpovedajúcim predmetu zákazky vydané SKSI v zmysle platných právnych predpisov alebo ekvivalentný doklad podľa legislatívy pôvodu kľúčového odborníka.

V prípade, že uchádzač využije na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie uskutočňovať stavebné práce preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 odseku 1 písm. g) zákona, uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti podľa bodu 2 tejto prílohy súťažných podkladov za všetkých členov skupiny spoločne.

Pri prepočte inej meny na menu euro sa použije kurz Európskej centrálnej banky platný v deň odoslania tejto výzvy na predkladanie ponúk na uverejnenie vo Vestníku verejného obstarávania.

Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 34 zákona musí byť zrejmé splnenie vyššie identifikovaných minimálnych úrovní požadovaných verejným obstarávateľom a rovnako musí byť zrejmé, že preukazovanie sa týka osoby uchádzača.

Hospodársky subjekt môže predbežne nahradiť doklady na preukázanie splnenia podmienok účasti:

* jednotným európskym dokumentom podľa § 39 zákona (verejný obstarávateľ uvádza, že obmedzuje informácie požadované na podmienky účasti (týkajúce sa časti IV. Podmienky účasti oddiel A až D) odpoveďou na jednu otázku, a to s odpoveďou áno alebo nie (ako α: Globálny údaj pre všetky podmienky účasti) t. j. že hospodársky subjekt spĺňa všetky požadované podmienky účasti)

 alebo

* čestným vyhlásení podľa § 114 ods. 1 zákona.

Bližšie informácie sú uvedené v bode 16.2 predmetných súťažných podkladoch.

Ak uchádzač nevyužije na preukázanie splnenia podmienok účasti jednotný európsky dokument podľa § 39 zákona alebo čestným vyhlásení podľa § 114 ods. 1 zákona a bodu 16.2 predmetných súťažných podkladov, v takom prípade v rámci svojej ponuky predkladá naskenované originály alebo úradne overené kópie dokladov na preukázanie splnenia podmienok účasti vo formáte .pdf, alebo v pôvodnej elektronickej podobe podľa bodu 10.3 týchto súťažných podkladov a vložené do ponuky (ak je to relevantné).